სსრკ-ის გუნდური პირველობა ჭადრაკში 1986

სსრკ-ის გუნდური პირველობა ჭადრაკში 1986 — მე-18 გუნდური ჩემპიონატი საბჭოთა კავშირში შემავალ რესპუბლიკებს შორის. შეჯიბრი ივლისში მინსკში ჩატარდა. ტურნირი გაიმართა სსრკ-ის ხალხთა მე-9 სპარტაკიადის პროგრამის ფარგლებში. სპარტაკიადაზე რამდენიმე მნიშვნელოვანი სიახლე დაინერგა: პირველად სპარტაკიადების ისტორიაში ქალთა და ვაჟთა გუნდებმა ცალ-ცალკე იასპარეზეს. ასევე, დაწესდა ასაკობრივი ცენზი — თამაშის უფლება მხოლოდ 25 წლამდე ასაკის მოჭადრაკეებს ჰქონდათ. წინასწარი შეჯიბრებების შედეგად ჩამოყალიბდა 3 ფინალური ჯგუფი ვაჟთა და ქალთა შორის, სადაც ადგილები წრიული სისტემით გათამაშდა: 1-ლი ჯგუფი (1—6 ადგილები), მე-2 ჯგუფი (7—12 ადგილები) და მე-3 ჯგუფი (13—16 ადგილები). გუნდის შემადგენლობაში შედიოდა 5 ვაჟი და 3 ქალი (25 წლამდე ასაკის).

 საქართველოს ნაკრების გამოსვლა 
 ქალთა ნაკრები 
საქართველოს გოგონათა გუნდი, რომლის შემადგენლობაშიც იყვნენ ნანა იოსელიანი, ნინო გურიელი და ქეთევან არახამია, ტურნირის ფავორიტად მიიჩნეოდა. თუმცა, ნახევარფინალში გუნდი მოულოდნელად დამარცხდა ყაზახეთის ნაკრებთან (½:2½). მიუხედავად იმისა, რომ მომდევნო ტურებში ქართველებმა დაამარცხეს მოსკოვის, ესტონეთისა და სომხეთის გუნდები, მათ პირველი ექვსეულისთვის ბრძოლა ვეღარ შეძლეს. მე-7 ადგილისთვის ბრძოლაში (მე-2 ჯგუფი) საქართველოს ნაკრებს მეტოქეობა ვერავინ გაუწია და დამაჯერებელი გამარჯვება მოიპოვა.

 ინდივიდუალური მაჩვენებლები 
 №  მონაწილე  ქულა (8-დან) 1  ნანა იოსელიანი  6 2  ქეთევან არახამია  6 3  ნინო გურიელი  5½

 ვაჟთა ნაკრები 
საქართველოს ვაჟთა ნაკრებმა წარმატებით დაძლია ნახევარფინალური ეტაპი და ფინალურ ექვსეულში (I ჯგუფი) იასპარეზა. გუნდი ძალიან ახლოს იყო ბრინჯაოს მედლებთან, თუმცა ბოლო ტურში ლიტვის ნაკრებთან ვერ გამოიყენა ყველა შესაძლებლობა. საბოლოოდ, ნაკრებმა 11½ ქულით მე-6 ადგილი დაიკავა. აღსანიშნავია, რომ მესამე პრიზიორმა (ლენინგრადი) საქართველოს მხოლოდ ერთი ქულით გაუსწრო.

 ინდივიდუალური მაჩვენებლები 
 №  მონაწილე  ქულა (8-დან) 1  გიორგი ბაღათუროვი  6 2  მიხეილ კრასენკოვი  4½ 3  მიხეილ იაელიანი  3½ 4  ლაშა ჯანჯღავა  3½ 5  გიორგი გიორგაძე  3

 ვაჟების შედეგები 
 I ჯგუფი 
 ადგილი  გუნდი  შემადგენლობა  ქულა 1  უკრაინის სსრ  ვასილი ივანჩუკი, იგორ ნოვიკოვი, ალექსანდრე შნეიდერი, ალექსანდრე ხუზმანი, იური კრუპა  13½ / 25 2  რსფსრ  ევგენი პიგუსოვი, იური იაკოვიჩი, ალექსეი დრეევი, ალექსანდრე გოლდინი, მარატ მაკაროვი  13½ / 25(უარესი დამატებითი მაჩვენებლებით) 3  ლენინგრადი  ალექსანდრე ხალიფმანი, ვლადიმერ ეპიშინი, ევგენი სოლოჟენკინი, სერგეი იონოვი, სერგეი ივანოვი  12½ 4  მოსკოვი  —  12 5  ლიტვის სსრ  —  12 6  საქართველოს სსრ  —  11½

 II ჯგუფი (ადგილები 7–12) 
 ადგილი  გუნდი  ქულა (25-დან) 7    14 8    13 9    12½ 10   12½ 11    12 12    11

 III ჯგუფი (ადგილები 13–16) 
 ადგილი  გუნდი  ქულა (15-დან) 13    10 14    9 15  ყირგიზეთის სსრ  7 16  თურქმენეთის სსრ  4

 ქალები 
 I ჯგუფი 
 ადგილი  გუნდი  შემადგენლობა  ქულა (15-დან) 1    აინურ სოფიევა, ფირუზა ველიხანლი, ნ. სულთანოვა  9½ 2    ირინა ჩელუშკინა, ზოია ლელჩუკი, ელენა სედინა  8 3  მოსკოვი  ირინა ერუსლანოვა, ტ. ლუკინა, ნ. კისელიოვა  8 4    —  8 5    —  7½ 6    —  4

 II ჯგუფი 
 ადგილი  გუნდი  ქულა (15-დან) 7    12½ 8  ლენინგრადი  9 9   6½ 10  რსფსრ  6½ 11    6 12    4½

 III ჯგუფი 
 ადგილი  გუნდი  ქულა (9-დან) 13    6 14    5½ 15   ყირგიზეთის სსრ  4 16   თურქმენეთის სსრ  2½

 საუკეთესო ინდივიდუალური შედეგები 
ვაჟები (1-ლი დაფა): ედუარდას როზენტალისი (ლიტვის სსრ) — 6½ ქულა 9-დან.
ქალები (1-ლი დაფა): ნანა იოსელიანი (საქართველოს სსრ) — 6 ქულა 8-დან.
აბსოლუტური შედეგი: ფირუზა ველიხანლი — 8 ქულა 8-დან.

 ლიტერატურა 
 დავით გურგენიძე, ჭადრაკი ქართველი ხალხის ცხოვრებაში, ნაწილი V, თბილისი, 2025, გვ. 327


კატეგორია:საბჭოთა კავშირის გუნდური ჩემპიონატი ჭადრაკში
კატეგორია:1986 წელი ჭადრაკში